Dewa Pîrînçcî ya qezaya Pêrtagî ya Dêsrimî bi sebebo ke heywanan de şarbon ame tesbîtkerdene, gerîyaye binê karantînaye.
Ame dîyarkerdene ke heywananê merdeyan de şarbon ameyo tesbîtkerdene û dewe 21 roje gerîyayî binê karantînaye.
Goreyê zanayîşan heywanî binê ameyî dermankerdene û nînan de şarbon nêameyo vînayene. Tena heywanî ke merdî înan de şarbon ameyo tesbîtkerdene.
Yeno texmînkerdene ke bisebebo ke dewe cayêko ser o rayîrî de ya, heywanê ke ewja ra ravêrtî înan nêweşî verdaya ci.
